Универзитет у Бањој Луци

Електротехнички факултет

Бања Лука

Пројектни задатак из предмета Базе података

**Временска прогноза**

Студент: Валентина Божић 1112/17

**Спецификација информационих потреба**

Систем се састоји из три дијела који имају различите функције.

* Администраторски дио

Администратор има сазнање о томе како ланац метеоролошких станица функционише, гдје се која станица налази, као и локације у којима су смјештени мјерни инструменти и којој станици они припадају. Администратор управља овим подацима, брише их, додаје и мијења. Администратор је одговоран за потенцијане локације на којима ће бити могуће вршити мјерења.

* Дио за метеорологе

Метеоролог је особа запослена у некој метеоролошкој станици, има свој налог и могућност приступа мјерењима извршеним из те метеоролошке станице. Метеоролог врши мјерење и уноси измјерене вриједности које се односе на временску прогнозу на одређеној локацији у одређено вријеме. У измјерене параметре спадају: температура ваздуха, алергије присутне у ваздуху, падавине, вјероватноћа падавина, количина падавина, и опис падавина, индекс УВ зрачења, дужина видљивости, вјетар, јачина удара вјетра, правац и опис, количина влажности ваздуха, временске непогоде и аларми, те излазак и залазак Сунца и Мјесеца.

* Преглед временске прогнозе

Преглед временске прогнозе је омогућен свима који приступе апликацији, без потребе регистрације. Уз све измјерене параметре, приказани су и ризици и аларми по питању алергија, УВ зрачења и временских непогода.